เงินบาทเปิด 30.44/46 บาท
&nbsp;ธนาคารซีไอเเอ็มบีไทย รายงาน เงินบาทเปิด 30.44/46 คาดแข็งค่าต่อ นักลงทุนเชื่อกนง.ปรับขึ้นดอกเบี้ย
12 ม.ค. 2554

ธนาคารซีไอเเอ็มบีไทย รายงาน เงินบาทเปิด 30.44/46 คาดแข็งค่าต่อ นักลงทุนเชื่อกนง.ปรับขึ้นดอกเบี้ย
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.44/46 บาท/ดอลลาร์ แข็งค่าขึ้นจากเย็นวานนี้ที่ปิดตลาดที่ระดับ 30.53/57 บาท/ดอลลาร์
เงินบาทเช้านี้ปรับตัวแข็งค่าขึ้นจากเมื่อวาน และมีโอกาสที่วันนี้จะปรับตัวแข็งค่าได้ต่อ โดยปัจจัยที่นักลงทุนให้ความสำคัญและมีผลต่อค่าเงินบาทในวันนี้คือการประชุมคณะกรรมการนโยบายการเงิน(กนง.) ซึ่งตลาดคาดการณ์ไว้แล้วว่า กนง.จะปรับขึ้นอัตราดอกเบี้ย อยู่ที่ว่าจะปรับขึ้นมากน้อยเพียงใด ซึ่งหากปรับขึ้นมากก็จะมีผลให้บาทกลับไปแข็งค่าได้มาก
"วันนี้ตลาดรอดูผลประชุม กนง. ทุกคนคาดไว้แล้วว่าจะต้องปรับขึ้นดอกเบี้ย แต่จะขึ้นมากขึ้นน้อยเป็นอีกเรื่อง ถ้ายิ่งขึ้นมาก บาทก็จะยิ่งแข็งมาก" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.40 เยน/ดอลลาร์ ค่าเงินยูโรอยู่ที่ระดับ 1.3005 ดอลลาร์/ยูโร ส่วนใหญ่ค่าเงินสกุลหลักต่างปรับตัวแข็งค่าขึ้นเมื่อเทียบกับดอลลาร์
นักบริหารเงิน คาดว่า วันนี้เงินบาทจะเคลื่อนไหวในกรอบ 30.30-30.50 บาท/ดอลลาร์